CELEX: 52007PC0222
Language: mt
Date: 2007-04-25
Title: Proposta għal deċiżjoni tal-Kunsill dwar il-pożizzjoni li għandha tadottat l-Komunità fi ħdan il-Kunsill tal-Ministri ACP-KE rigward deċiżjoni dwar ir-rijallokazzjoni ta' parti mir-riżerva tal-pakkett tad-disa' Fond Ewropew għall-Iżvilupp (EDF) intiż għall-iżvilupp fuq perjodu ta’ twil żmien għall-allokazzjoni għall-kooperazzjoni intra-ACP fil-qafas tal-pakkett maħsub għall-kooperazzjoni u l-integrazzjoni reġjonali

Avviż Legali Importanti

|

52007PC0222

	[pic] | KUMMISSJONI TAL-KOMUNITAJIET EWROPEJ |Brussel 25.4.2007KUMM(2007) 222 finaliProposta għalDEĊIŻJONI TAL-KUNSILLdwar il-pożizzjoni li għandha tadottat l-Komunità fi ħdan il-Kunsill tal-Ministri ACP-KE rigward deċiżjoni dwar ir-rijallokazzjoni ta' parti mir-riżerva tal-pakkett tad-disa' Fond Ewropew għall-Iżvilupp (EDF) intiż għall-iżvilupp fuq perjodu ta’ twil żmien għall-allokazzjoni għall-kooperazzjoni intra-ACP fil-qafas tal-pakkett maħsub għall-kooperazzjoni u l-integrazzjoni reġjonali(preżentata mill-Kummissjoni)MEMORANDUM TA' SPJEGAZZJONIL-Anness I tal-Ftehim ta' Partenarjat ACP-KE iffirmat f'Cotonou fit-23 ta' Ġunju 2000 u rivedut fil-Lussemburgu fil-25 ta' Ġunju (minn issa 'l quddiem imsejjaħ "Ftehim ACP-KE") jispeċifika li jekk il-fondi previsti fil-qafas ta' wieħed mill-istrumenti tal-Ftehim ACP-KE jispiċċaw qabel l-iskadenza tal-Protokoll Finanzjarju, il-Kunsill tal-Ministri ACP-KE għandu jieħu miżuri xierqa. Wara l-31 ta' Diċembru 2007 il-fondi tal-Protokoll Finanzjarju koperti mid-disa' Fond Ewropew għall-Iżvilupp (EDF) ma jistgħux ikunu iktar impenjati. L-aħħar laqgħa tal-Kunsill tal-Ministri ACP-KE qabel din l-iskadenza ser issir fil-25 ta' Mejju 2007.L-Artikoli 5 u 11 ta' l-Anness IV tal-Ftehim ACP-KE jipprevedu li l-Kummissjoni twettaq reviżjoni fit-tmiem il-mandat tal-kooperazzjoni mal-pajjiżi u r-reġjuni ACP, li tista' twassal għal reviżjoni ta' l-allokazzjoni tar-riżorsi. Il-konklużjonijiet tar-reviżjoni fit-tmiem il-mandat immexxija fl-2006 taħt id-disa' EDF kienu ppreżentati lill-kumitat ta' ġestjoni ta' l-EDF fit-23 ta' Jannar 2007 skond l-Artikolu 16 tal-Ftehim Intern bejn ir-Rappreżentanti tal-Gvernijiet ta' l-Istati Membri, miġburin fi ħdan il-Kunsill, dwar il-finanzjament u l-amministrazzjoni ta' l-Għajnuna Komunitarja taħt il-Protokoll Finanzjarju tal-Ftehim ACP-KE iffinanzjat mid-disa' EDF, iffirmat fit-18 ta' Settembru 2000. Fil-laqgħa qablu dwar il-konklużjonijiet tar-reviżjoni fi tmiem il-mandat.Minħabba r-rijallokazzjoni tar-riżorsi b'riżultat tar-reviżjoni fit-tmiem il-mandat u l-ħtiġijiet ġodda identifikati għal finanzjament permezz ta' l-allokazzjoni intra-ACP tad-disa' EDF fil-qafas tal-pakkett għall-kooperazzjoni u l-integrazzjoni reġjonali, l-istrument għall-iżvilupp fuq perjodu twil ta' żmien użat biex jiffinanzja l-programmi indikattivi nazzjonali ser ikollu bilanċi eċċessivi waqt li l-istrument użat biex jiffinanzja l-proġetti u l-programmi intra-ACP ser ikollu bżonn ta' riforniment.Għalhekk, huwa propost li l-Komunità tadotta l-pożizzjoni fi ħdan il-Kunsill tal-Ministri ACP-KE ta' Mejju 2007 biex il-bqija tal-bilanċi fir-riżerva għall-iżvilupp fuq perjodu twil ta' żmien għandha tiġi sistematikament ittrasferita lill-allokazzjoni intra-ACP biex tiġi użata kif ġej:-  l-irtirar ta' €176,7 miljuni mill-pakketti individwali tal-pajjiż intiżi li jkopru ħtiġijiet mhux antiċipati biex jinħolqu pakketti reġjonali li jkopru għajnuna umanitarja u ta' emerġenza fejn tali għajnuna ma tkunx tista' tiġi ffinanzjata mill-baġit tal-Komunità;-  €50 miljun biex jiġi stabbilit fond intra-ACP biex jiffinanzja l-mekkaniżmu FLEX, li għandu l-għan li jtaffi l-effetti negattivi ta' l-instabbilità fid-dħul mill-esportazzjonijiet għas-sena ta' applikazzjoni 2005 fl-2006. Fil-passat, il-mekkaniżmu FLEX kien iffinanzjat mill-pakketti individwali tal-pajjżi għall-ħtiġijiet mhux antiċipati (il-pakkett "B"); minħabba li dawn il-fondi ġew eżawriti f'diversi pajjiżi eliġibbli għall-finanzjament FLEX, huwa propost li l-finanzjament ta' FLEX jiġi kkonsolidat fuq il-livell intra-ACP;-  €10 miljuni biex tiġi stabbilita riżerva li tkopri proġett reġjonali fir-reġjun SADC li għandu riskju għoli li ma jkunx evalwat fil-ħin biex il-fondi jkunu impenjati qabel it-tmiem ta' l-2007; jekk il-proġett ma jirċevix opinjoni pożittiva mill-Kumitat EDF qabel l-aħħar ta' Lulju 2007, il-fondi ser jiġu ttrasferiti fir-riżerva intra-ACP għal għanijiet alternattivi;-  pakkett intra-ACP stmat għal €185 miljun għandu jiġi mmobilizzat kif ġej:-  €80 miljun bħala fond tranżitorju għall-Faċilità Afrikana għall-Paċi, li minnhom €45 miljun fuq il-bażi tal-fondi intra-ACP disponibbli qabel ir-riforniment tagħhom imsemmi fl-Artikolu 1 u €35 miljun wara dan ir-riforniment;-  €5.5 miljuni għall-kontribuzzjoni ta' l-ispejjeż operattivi tas-Segretarjat ACP għall-2008 biex ikopru bżonnijiet tranżitorji qabel id-dħul fis-seħħ ta' l-għaxar EDF;-  €2.5 miljuni biex tissaħħaħ il-kapaċità ta' kooperazzjoni teknika intra-ACP użata primarjament biex tkopri bżonnijiet ta' għajnuna teknika, speċjalement għat-tħejjija tal-proġett għall-għaxar EDF;-  €35 miljun għall-appoġġ finanzjarju FLEX għas-sena ta' applikazzjoni 2006;-  €4 miljuni bħala trasferiment 'il quddiem urġenti għall-programm ta' l-eradikazzjoni tar- rinderpest (pesta ta' l-ifrat) fl-Afrika (PACE);-  €38 miljun bħala kontribuzzjoni addizzjonali ta' l-EDF lill-Fond Globali kontra l-HIV/Aids, it-Tuberkolożi u l-Malarja (GFATM)-  €20 miljun għal riżerva prudenti żgħira għall-finanzjamnet ta' ħtiġijiet ġodda u mhux antiċipati, li jinkludu azzjoni speċifika għas-saħħa, l-ambjent jew l-immigrazzjoni u l-iżvilupp fl-Afrika.L-ammont tal-pakkett intra-ACP ta' € 185 miljun huwa bbażat fuq bilanċi eżistenti fit-tmiem ta' l-2006 (€46 miljun) u fuq stima ta' diżimpenji matul l-2007 fuq proġetti u programmi ffinanzjati mid-disa' EDF u minn EDFs preċedenti. Dan l-ammont jista' jkun sopra jew sottovalutat.Jekk l-ammont ikun sopravalutat, ser ikollu impatt fuq il-programm FLEX għas-sena ta' applikazzjoni 2006 u/jew fuq l-€20 miljun intiżi għal ħtiġijiet ġodda u mhux antiċipati, li jkollhom jitnaqqsu biex jagħmlu tajjeb għan-nuqqas.Jekk jidher li d-diżimpenji jkunu ġew sottovalutati jew li l-fondi intiżi għall-pakkett intra-ACP hawn fuq ma jkunux intużaw kollha, kwalunkwe fondi addizzjonali għandhom jintużaw kif ġej, skond ordni ta' prijorità mill-ikbar sa l-iżgħar:-  sa €20 miljun biex tiżdied iktar il-Faċilità Afrikana għall-Paċi;-  sa €15-il miljun biex jiżdied l-appoġġ finanzjarju FLEX għas-sena ta' applikazzjoni 2006 għal total ta' €50 miljun, ammont li jista' jipparaguna ruħu ma' dak intiż għas-sena ta' applikazzjoni 2005;-  kwalunkwe fondi addizzjonali oħra għandhom ikunu trasferiti lill-Partenarjat għall-Infrastruttura fl-Afrika bħala ħlas bil-quddiem fuq l-impenji ta' l-għaxar EDF.Il-Kummissjoni għalhekk tissuġġerixxi li l-Kunsill jadotta d-deċiżjoni mehmuża.Proposta għalDEĊIŻJONI TAL-KUNSILLdwar il-pożizzjoni li għandha tadottat l-Komunità fi ħdan il-Kunsill tal-Ministri ACP-KE rigward deċiżjoni dwar ir-rijallokazzjoni ta' parti mir-riżerva tal-pakkett tad-disa' Fond Ewropew għall-Iżvilupp (EDF) intiż għall-iżvilupp fuq perjodu ta’ twil żmien għall-allokazzjoni għall-kooperazzjoni intra-ACP fil-qafas tal-pakkett maħsub għall-kooperazzjoni u l-integrazzjoni reġjonaliIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 310 flimkien ma' l-Artikolu 300(2), it-tieni inċiż tiegħu,Wara li kkunsidra l-Ftehim ta' Partenarjat ACP-KE iffirmat f'Cotonou fit-23 ta' Ġunju 2000[1] u l-Ftehim ta' Partenarjat ACP-KE rivedut iffirmat fil-Lussemburgu fil-25 ta' Ġunju 2005[2] (minn issa 'l quddiem "il-Ftehim ACP-KE").Wara li kkunsidra l-Ftehim Intern bejn ir-Rappreżentanti tal-Gvernijiet ta' l-Istati Membri, miġburin fi ħdan il-Kunsill, dwar il-finanzjament u l-amministrazzjoni ta' l-Għajnuna Komunitarja taħt il-Protokoll Finanzjarju tal-Ftehim ACP-KE iffinanzjat mid-disa' EDF iffirmat fit-18 ta' Settembru 2000 (minn issa 'l quddiem "il-Ftehim Intern)[3],Wara li kkunsidra l-proposta mill-Kummissjoni,Billi:(1) L-Artikolu 15 tal-Ftehim ACP-KE jagħti lill-Kunsill tal-Ministri ACP-KE il-poter li jieħu deċiżjonijiet skond il-Ftehim, u l-paragrafu 8 ta' l-Anness I tal-Ftehim ACP-KE jawtorizzah li jieħu miżuri xierqa jekk il-fondi previsti fil-qafas ta' wieħed mill-istrumenti tal-Ftehim jiġu eżawriti.(2) L-Artikoli 5 u 11 ta' l-Anness IV tal-Ftehim ACP-KE jipprevedu li l-Kummissjoni twettaq reviżjoni fit-tmiem il-mandat tal-programmi nazzjonali u reġjonali tagħha ma' l-Istati u r-reġjuni ta' l-ACP. Wara din ir-reviżjoni, il-Kummissjoni tista', f'isem il-Komunità, timmodifika l-allokazzjoni tar-riżorsi fid-dawl tal-ħtiġijiet kurrenti u r-riżultati ta' l-Istati jew reġjuni ACP ikkonċernati.(3) L-Artikolu 12(2) ta' l-Anness IV tal-Ftehim ACP-KE jipprevedi li, sabiex jingħata kont tal-ħtiġijiet ġodda biex jiżdied l-impatt ta' l-attivitajiet intra-ACP, il-Kummissjoni tista' żżid l-allokazzjoni għall-kooperazzjoni intra-ACP.(4) Id-Deċiżjoni Nru 2005/446/KE tat-30 ta' Mejju 2005 tar-Rappreżentanti tal-Gvernijiet ta' l-Istati Membri, miġburin fi ħdan il-Kunsill, tiffissa l-31 ta' Diċembri 2007 bħala d-data ta' skadenza li kif tinqabeż il-fondi tad-disa' Fond Ewropew għall-Iżvilupp (minn issa 'l quddiem "EDF") ma jistgħux ikunu iktar impenjati[4].(5) Fil-kuntest tar-reviżjoni fit-tmiem il-mandat tad-disa' EDF, saru previżjonijiet dwar id-diżimpenji li għandhom isiru qabel it-tmiem ta' l-2007 mill-EDFs preċedenti u dwar ir-rijallokazzjoni tagħhom.(6) Fuq il-bażi tal-konklużjonijiet tar-reviżjoni fit-tmiem il-mandat, tad-diżimpenji previsti u tar-rijallokazzjoni proposta, saret stima tal-fondi mhux impenjati jew li se jsiru disponibbli qabel it-tmiem ta' l-2007 fir-riżerva għall-iżvilupp fuq perjodu ta' żmien twil u r-riżerva intra-ACP. Saret ukoll stima tal-ħtiġijiet ġodda li għalihom jistgħu jiġu mħejjija u impenjati proġetti u programmi qabel it-tmiem ta' l-2007 u għandhom isiru fornimenti fir-riżerva għall-iżvilupp fuq perjodu ta' żmien twil u fir-riżerva intra-ACP. Il-Kumitat EDF ġie kkonsultat u esprima opinjoni favorevoli fuq il-konklużjonijiet tar-reviżjoni fi tmiem il-mandat.(7) Il-pakketti B għall-ħtiġijiet mhux antiċipati, għal bosta pajjiżi, huma eżawriti jew mhumiex biżżejjed biex ikunu jistgħu jirrispondu għal bżonnijiet umanitarji u ta' emerġenża possibbli taħt l-Artikoli 72 u 73 tal-Ftehim ta' Partenarjat ACP-KE jew biex itaffu effetti negattivi ta' instabilità fid-dħul mill-esportazzjonijiet taħt l-Artikolu 68 tal-Ftehim ta' Partenarjat ACP-KE (FLEX); għal pajjiżi oħrajn, il-pakketti B għadhom ma ntużawx.(8) Għalhekk, qed jiġi propost li l-bqija tal-bilanċi kollha mhux impenjati tal-pakketti B jiġu trasferiti fir-riżerva intra-ACP, biex abbażi ta' dawn il-fondi trasferiti jinħolqu ħames pakketti B ġodda reġjonalizzati li, fuq sistema pro-rata, jikkonsolidaw il-fondi trasferiti mill-pakkett B tal-pajjiżi ta' kull reġjun rispettiv, u riżerva intra-ACP għall-għajnuna ta' emerġenza taħt l-Artikolu 72(3)(a) u (b) tal-Ftehim ta' Partenarjat ACP-KE u biex jiġu stabbiliti pakketti rilevanti għall-ACP għall-FLEX 2006 u l-FLEX 2007 (snin ta' applikazzjoni 2005 u 2006).(9) Il-fondi tal-pakkett tad-disa' EDF disponibbli għall-kooperazzjoni u l-integrazzjoni reġjonali bħalissa huma insuffiċjenti għall-attivitajiet ippjanati ffinanzjati mill-intra-ACP u għall-istabbiliment tal-fondi FLEX intra-ACP, waqt li l-bilanċi stimati fir-riżerva għall-iżvilupp fuq perjodu twil ta' żmien jeċċedu l-impenji mistennija.(10) Il-pożizzjoni tal-Komunità fi ħdan il-Kunsill tal-Ministri ACP-KE għandha għalhekk tkun stabbilita bil-għan li tiġi adottata Deċiżjoni li titrasferixxi parti mir-riżerva tal-pakkett tad-disa' EDF għall-iżvilupp fuq perjodu ta' żmien twil għall-allokazzjoni għall-kooperazzjoni intra-ACP fil-pakkett għall-kooperazzjoni u l-integrazzjoni reġjonali,IDDEĊIEDA KIF ĠEJ:Artikolu 1Il-pożizzjoni tal-Komunità fi ħdan il-Kunsill tal-Ministri ACP-KE dwar l-użu tar-riżervi tal-pakkett għall-iżvilupp fuq perjodu twil ta' żmien tad-disa' Fond Ewropew għall-Iżvilupp għandha tkun ibbażata fuq l-abbozz ta' Deċiżjoni tal-Kunsill tal-Ministri ACP-KE stabbilta fl-Anness.Jistgħu jsiru tibdiliet żgħar f'dan l-abbozz ta' Deċiżjoni mingħajr ma tkun meħtieġa Deċiżjoni tal-Kunsill.Magħmul fi Brussel,Għall-KunsillIl-PresidentANNESSAbbozzDEĊIŻJONI TAL-KUNSILL TAL-MINISTRI ACP-KEdwar ir-rijallokazzjoni ta' parti mir-riżerva tal-pakkett tad-disa' Fond Ewropew għall-Iżvilupp (EDF) intiż għall-iżvilupp fuq perjodu twil ta’ żmien għall-allokazzjoni għall-kooperazzjoni intra-ACP fil-qafas tal-pakkett tad-disa' EDF maħsub għall-kooperazzjoni u l-integrazzjoni reġjonaliIL-KUNSILL TAL-MINISTRI ACP-KE,Wara li kkunsidra l-Ftehim ta' Partenarjat bejn il-membri tal-Grupp ta' Stati Afrikani, Karibej u Paċifiċi (minn hawn 'il quddiem imsejħa ‘l-Istati ta’ l-ACP’) fuq naħa u l-Komunità Ewropea u l-Istati Membri tagħha fuq in-naħa l-oħra, iffirmat f'Cotonou fit-23 ta' Ġunju 2000[5] u rivedut fil-Lussemburgu fil-25 ta' Ġunju 2005[6] (minn hawn 'il quddiem imsejjaħ ‘il-Ftehim ta’ Partenarjat ACP-KE’), u partikolarment it-tieni paragrafu ta' l-Anness I tiegħu,Billi:(1) Wara t-tlestija tar-reviżjonijiet fi tmien il-mandat tad-disa' EDF skond l-Artikoli 5 u 11 ta' l-Anness IV tal-Ftehim ta' Partenarjat ACP-KE, l-allokazzjonijiet finanzjarji għandhom jiġu riveduti fid-dawl tal-ħtiġijiet u r-riżultati kurrenti.(2) Il-fondi riżervati għall-finanzjament ta' appoġġ għall-kooperazzjoni u l-integrazzjoni reġjonali u d-diżimpenji mistennija trasferiti fir-riżerva qabel it-tmiem ta' l-2007 huma insuffiċjenti biex jintlaħqu l-ħtiġijiet ġodda biex jiżdied l-impatt ta' l-attivitajiet ta' l-intra-ACP.(3) Il-fondi addizzjonali għandhom jiġu allokati biex jitwaqqaf mekkaniżmu ta' finanzjament intra-ACP għall-FLEX għas-snin 2006 u 2007 (snin ta' applikazzjoni 2005 u 2006, rispettivament), biex b'hekk ikun żgurat appoġġ minimu lil dawk il-pajjiżi vittmi ta' effetti negattivi ta' l-instabbilità fid-dħul mill-esportazzjoni, huma x'inhuma l-livelli tal-bilanċi taħt il-pakketti B nazzjonali.(4) Il-bilanċi mhux impenjati tal-pakketti B nazzjonali jistgħu ma jkoprux il-ħtiġijiet mistennija u għandhom jiġu trasferiti fir-riżerva intra-ACP fid-data ta' l-adozzjoni ta' din id-Deċiżjoni, biex jinħolqu ħames pakketti B reġjonalizzati għall-finanzjament ta' għajnuna umanitarja u ta' emerġenza fil-futur f'kull wieħed minn dawn ir-reġjuni, fuq il-bażi tas-solidarjetà reġjonali, u riżerva intra-ACP għall-għajnuna ta' emerġenza taħt l-Artikolu 72(3)(a) u (b) tal-Ftehim ta' Partenarjat ACP-KE f'ċirkustanti eċċezzjonali fejn tali għajnuna ma tkunx tista' tiġi ffinanzjata mill-baġit tal-Komunità.(5) Il-pakkett B reġjonalizzat għall-Afrika t'Isfel u tal-Lvant u l-Oċean Indjan huwa ammont nett wara tnaqqis ta' €20 miljun biex jagħmel tajjeb għaż-żieda ad hoc fil-pakkett B tas-Sudan iffinanzjat mir-riżerva għall-iżvilupp fuq perjodu twil ta' żmien ; l-ebda pakkett B reġjonalizzat ma qiegħed jiġi stabbilit għall-Paċifiku peress li l-bilanċi tal-pakketti B diġà intużaw fil-parti l-kbira tagħhom għal programm reġjonali ta' għajnuna fil-każ ta' diżastri naturali.(6) Għandhom jiġu allokati riżorsi addizzjonali għar-riforniment tal-Faċilità Afrikana għall-Paċi matul is-sena 2007, inkluż appoġġ għall-intervent AMIS fis-Sudan.(7) Għandhom jiġu allokati riżorsi addizzjonali għall-finanzjament ta' parti mill-ispejjeż operattivi tas-Segretarjat ta' l-ACP għas-sena 2008 biex ikopru l-perjodu sakemm ma jidħol fis-seħħ l-għaxar EDF.(8) Għandhom jiġu allokati riżorsi addizzjonali biex tissaħħaħ il-faċilità ta' kooperazzjoni teknika intra-ACP, li hija primarjament użata biex tkopri ħtiġijiet ta' għajnuna teknika, speċjalment għat-tħejjija ta' proġetti.(9) Hija mitluba kontribuzzjoni addizzjonali lill-Fond Globali kontra l-HIV/Aids, it-Tuberkolożi u l-Malarja (GFATM).(10) Riżerva prudenzjali żgħira għandha tiġi stabbilita biex tkun kapaċi tilħaq il-ħtiġijiet ġodda u mhux antiċipati intra-ACP fil-perjodu sal-31 ta' Diċembru 2007.(11) Il-fondi taħt id-disa' EDF, inklużi d-diżimpenji mistennija, ma jistgħux jibqgħu jiġu impenjati wara l-31 ta' Diċembru 2007 u għandu jinstab mekkaniżmu biex jiġu impenjati bilanċi eżistenti qabel din id-data b'mod effikaċi u effettiv b'appoġġ għall-għanijiet ġenerali tal-Ftehim ta' Partenarjat ACP-KE,IDDEĊIEDA KIF ĠEJ:Artikolu 1 – Ir-riforniment tar-riżerva intra-ACP fil-pakkett tal-kooperazzjoni u l-integrazzjoni reġjonali1. Il-fondi kollha disponibbli fir-riżera għall-iżvilupp fuq perjodu twil ta' żmien fil-31 ta' Marzu 2007 u aġġustati għar-riżultati tad-deċiżjonijiet ta' tmiem il-mandat li kienu għandhom ma ġewx ipproċessati fil-kontijiet f'dik id-data, bl-eċċezzjoni tal-fondi li jappoġġjaw il-baġits taċ-Ċentru għall-Iżvilupp ta' l-Intrapriża (CDE) u ċ-Ċentru Tekniku għall-Kooperazzjoni Agrikola u Rurali (CTA) (€32m) għall-2008, il-fondi għall-"programmi b'riskju għoli" f'pajjiżi b'dokument ta' strateġija għall-pajjiż iffirmat (€72.4m mill-1.3.2007), il-fondi għall-prijoritajiet politiċi f'pajjiżi mingħajr dokument ta' strateġija għall-pajjiż iffirmat (€30.2m mill-1.3.2007) u l-fondi għall-programm ta' għajnuna speċjali tas-Somalja (€36.1m), għandhom jiġu trasferiti fir-riżerva intra-ACP fil-pakkett għall-kooperazzjoni u l-integrazzjoni reġjonali.2. Il-fondi kollha mwarrba taħt ir-riżerva li tappoġġja l-baġits tas-CDE u s-CTA għall-2008 għall-finanzjament ta' "programmi b'riskju għoli" f'pajjiżi b'dokument ta' strateġija għall-pajjiż iffirmat u għall-finanzjament ta' prijoritajiet politiċi f'pajjiżi mingħajr dokument ta' strateġija għall-pajjiż iffirmat kif imsemmi f'paragrafu (1) li jkunu għadhom mhux impenjati tal-31 ta' Ottubru 2007 għandhom jiġu trasferiti fir-riżerva intra-ACP fil-pakkett għall-kooperazzjoni u l-integrazzjoni reġjonali.3. Id-diżimpenji kollha mid-disa' EDF u EDFs preċedenti magħmula mill-1 ta' April tal-31 ta' Diċembru 2007 li mhumiex attribwiti lir-riżerva għall-iżvilupp fuq perjodu ta' żmien twil għandhom jiġu trasferiti fir-riżerva intra-ACP fil-qafas tal-pakkett għall-kooperazzjoni u l-integrazzjoni reġjonali.4. Il-fondi kollha li jibqa' taħt il-programmi indikattivi nazzjonali li jsiru disponibbli taħt ir-riżerva għall-iżvilupp fuq perjodu ta' twil żmien bejn l-1 ta' Awissu u l-31 ta' Diċembru 2007 għandhom jiġu trasferiti fir-riżerva intra-ACP fil-qafas tal-pakkett għall-kooperazzjoni u l-integrazzjoni reġjonali.Artikolu 2 – Allokazzjoni tal-fondi intra-ACP1. Il-fondi disponibbli fir-riżerva intra-ACP għandhom jintużaw għal dawn l-għanijiet:1.  l-istabbiliment ta':(i) riżerva intra-ACP waħda għall-għajnuna ta' emerġenza taħt l-Artikolu 72(3)(a) u (b) tal-Ftehim ta' Partenarjat ACP-KE f'ċirkostanzi eċċezzjonali fejn tali assistenza ma tistax tiġi ffinanzjata mill-baġit tal-Komunità; dan il-pakkett jammonta għal €26 741 326 u huwa kostitwit billi jitnaqqsu 15% mill-ammonti tal-bqija tal-bilanċi mhux impenjati fil-pakketti B tal-pajjiżi li jiffurmaw dawn ir-reġjuni fid-data tad-dħul fis-seħħ tad-deċiżjonijiet ta' rijallokazzjoni finali;(ii) ħames pakketti B reġjonalizzati li jammontaw għal €17 511 615 għar-reġjun ta' l-Afrika t'Isfel, €48 920 391 għar-reġjun ta' l-Afrika t'Isfel u tal-Lvant u l-Oċean Indjan, €31 945 340 għar-reġjun tal-Punent ta' l-Afrika, €16 139 355 għar-reġjun taċ-Ċentru ta' l-Afrika u €35 422 478 għar-reġjun tal-Karibew, ibbażati fuq 85% ta' l-ammonti tal-bqija tal-bilanċi mhux impenjati fil-pakketti B tal-pajjiżi li jiffurmaw dawn ir-reġjuni fid-data tad-dħul fis-seħħ tad-deċiżjonijiet ta' rijallokazzjoni finali;il-pakketti B reġjonalizzati għandhom jiġu mobilizzati għall-kontribuzzjonijiet ta' inizjattivi biex itaffu d-dejn approvati fuq livell internazzjonali kif stipulat fl-Artikolu 3(2)(b) ta' l-Anness IV tal-Ftehim ta' Partenarjat ACP-KE u għall-għajnuna umanitarja u ta' emerġenza skond l-Artikoli 72 u 73 tal-Ftehim ta' Partenarjat ACP-KE fuq il-bażi tas-solidarjetà internazzjonali f'ċirkostanzi eċċezzjonali fejn tali għajnuna ma tistax tiġi ffinanzjata mill-baġit tal-Komunità;2.  l-istabbiliment ta' programm FLEX intra-ACP ta' €50 miljun għall-2006 (sena ta' applikazzjoni 2005) sabiex ikun żgurat appoġġ minimu lil dawk il-pajjiżi vittmi ta' l-effetti negattivi ta' l-instabbilità fid-dħul tagħhom mill-esportazzjoni hu x'inhu l-livell tal-bilanċi mhux impenjati taħt il-pakketti B nazzjonali qabel id-dħul fis-seħħ tad-deċiżjonijiet ta' rijallokazzjoni finali;3.  ir-riforniment tal-Faċilità Afrikana għall-Paċi għal ammont li jilħaq it-€80 miljun bħala kontribuzzjoni oħra ta' l-EDF biex tkopri d-distakk finanzjarju sakemm ma jidħol fis-seħħ l-għaxar EDF, għal attivitajiet varji ta' appoġġ għall-paċi, it-taħriġ u l-bini tal-kapaċitajiet, inkluż appoġġ lill-AMIS fis-Sudan, li minnhom €45 miljun fuq il-bażi tal-fondi intra-ACP disponibbli qabel ir-riforniment imsemmi fl-Artikolu 1 u €35 miljun wara dan ir-riforniment;4.  jiġi kkumplimentat l-appoġġ istituzzjonali mogħti lis-Segretarjat ACP sbiex tkun żgurata t-tranżizzjoni sad-dħul fis-seħħ ta' l-għaxar EDF b'ammont ta' €5.5 miljuni biex jikkontribwixxu għall-ispejjeż ta' tħaddim tas-Segretarjat ACP għas-sena 2008;5.  iż-żieda ta' €2.5 miljuni lill-faċilità ta' kooperazzjoni teknika intra-ACP;6.  il-mobilizzazzjoni ta' €4 miljuni bħala trasferiment 'il quddiem urġenti għall-programm ta' l-eradikazzjoni tar- rinderpest (pesta ta' l-ifrat) fl-Afrika (PACE);7.  l-istabbiliment ta' riżerva prudenzjali reġjonali ta' €10 miljuni biex tikkumplimenta l-programm indikattiv reġjonali għar-reġjun ta' l-Afrika t'Isfel fil-każ li l-programm ta' titjib fil-livell tat-triq Milange - Mocuba (il-Możambik) jista' jiġi mħejji u ppreżentat għall-proċedura ta' ġestjoni tal-Kumitat EDF qabel l-ta' Awissu 2007; jekk dan il-programm ma jistax jiġi mħejji fil-ħin, din ir-riżerva prudenti għandha tiġi trasferita fir-riżerva intra-ACP;8.  l-istabbiliment ta' riżerva prudenti intra-ACP ta' €20 miljun għal ħtiġijiet ġodda u mhux antiċipati li ma jistgħux jiġu ffinanzjati mill-pakketti B reġjonalizzati;9.  l-istabbiliment ta' programm FLEX intra-ACP, iffissat b'mod proviżorju għal €35 miljun għall-2007 (sena ta' applikazzjoni 2006) sabiex ikun żgurat appoġġ minimu lil dawk il-pajjiżi vittmi ta' l-effetti negattivi ta' l-instabbilità fid-dħul mill-esportazzjonijiet wara r-reġjonalizzazzjoni tal-pakketti B għall-għajnuna umanitarja u ta' emerġenza msemmija fil-paragrafu 1(a); dan il-programm jista' jiġi kkumplimentat sa ammont ta' €15-il miljun billi jiġu diżimpenjati l-fondi mir-riżerva ta' prudenza msemmija f'punti (g) u (h) jew bid-diżimpenji trasferiti fir-riżerva intra-ACP taħt l-Artikolu 1(3) u (4), li jiżbqu l-estimi inizjali;10.  jiġi kkumplimentat l-appoġġ mogħti lill-Fond Globali kontra l-HIV/Aids, it-Tuberkolożi u l-Malarja (GFATM) b'ammont ta' €38 miljun.2. Jekk l-ammonti akkumulati fir-riżerva intra-ACP ikunu insuffiċjenti biex ikopru l-ħtiġijiet kollha identifikati, il-programm imsemmi fil-paragrafu 1, punt (i) għandu jitnaqqas kif xieraq. Jekk in-nuqqas ta' fondi jkun ikbar mill-ammont imsemmi f'punt (i), ir-riżerva prudenzjali msemmija fil-paragrafu 1, punt (h) għandha titnaqqas kif xieraq. Iktar nuqqas ta' fondi għandu jwassal għal tnaqqis ta' l-ammont imsemmi fil-paragrafu 1, punt (c).3. Jekk l-ammonti akkumulati fir-riżerva intra-ACP jeċċedu l-estimi inizjali jew jekk il-fondi riżervati fil-paragrafu 1, punti (c), (d), (e) u (h) ma jintużawx kollha, il-fondi addizzjonali li jsiru disponibbli 'il fuq mil-limitu ffissat għall-programm imsemmi f'paragrafu 1, punt (i) għandhom jiġu mmobilizzati kif ġej:11.  ammont sa €20 miljun jista' jintuża għal iktar appoġġ lill-Faċilità Afrikana għall-Paċi jekk il-fondi riżervati fil-paragrafu 1, punt (c) jintużaw kollha.12.  kwalunkwe fondi li jibqa' wara li jintlaħqu l-ħtiġijiet imsemmija f'punt (a) jistgħu jintużaw biex jiżdied il-Fond Fiduċjarju għall-Infrastruttura UE-ACP bħala ħlas bil-quddiem fuq l-allokazzjonijiet previsti taħt l-għaxar EDF.Artikolu 3 – Talba għal appoġġSkond l-Artikolu 13(2) ta' l-Anness IV tal-Ftehim ta' Partenarjat ACP-KE, il-Kunsill tal-Ministri ACP-KE jitlob lill-Kummissjoni tiffinanzja l-azzjonijiet stipulati fl-Artikolu 2.Artikolu 4 – Dħul fis-seħħDin id-Deċiżjoni għandha tidħol fis-seħħ fil-jum li fih tiġi adottata.Magħmul fiGħall-Kunsill tal-Minsitri ACP-KEIl-President [1] ĠU L 317, 15.12.2000, p.3.[2] ĠU L 287, 28.10.2002, p.4.[3] ĠU L 317, 15.12.2000, p.355.[4] ĠU L 156, 18.6.2005, p.19.[5] ĠU L 317, 15.12.2000, p.3.[6] ĠU L 287, 28.10.2005, p.4.